b'\n_START_ARTICLE_\nKatarina \xc4\x8cas\n_START_SECTION_\n\xc5\xbdivljenje\n_START_PARAGRAPH_\nKatarina je h\xc4\x8di Mirana \xc4\x8casa (22. julija 1952, Slovenj Gradec \xe2\x80\x93 23. februar 2015, Ljubljana), po poklicu gozdarja, in njegove \xc5\xbeene Aleksandre. Ima mlaj\xc5\xa1o sestro, Vite \xc4\x8casa. Povezana z \xc5\xbdupanom Mestne ob\xc4\x8dine Slovenj Gradec Andrejom \xc4\x8casom._NEWLINE_Srednjo \xc5\xa1olo je obiskovala v Ljubljani. Po uspe\xc5\xa1no zaklju\xc4\x8deni Gimnaziji Be\xc5\xbeigrad je \xc5\xa1tudij nadaljevala na Ekonomski fakulteti v Ljubljani, ki ga je sklenila z diplomo iz tr\xc5\xbenega komuniciranja. Igre ni \xc5\xa1tudirala._NEWLINE_Na televiziji se je pri rosnih dvanajstih letih prvi\xc4\x8d pojavila leta 1988 v reklami za Cockto v re\xc5\xbeiji Jake Judni\xc4\x8da. V plesni skupini Mojce Horvat, kjer je takrat plesala, so jo izbrali, da je z Uro\xc5\xa1em Belanti\xc4\x8dem nagajivo skakala po lu\xc5\xbeah. Leta 1989 je zaigrala v mladinskem filmu Peklenski na\xc4\x8drt. Bolj aktivno pa se je na televiziji leta 1997 za\xc4\x8dela pojavljati z glasbeno oddajo Atlantis. Kasneje pa z oddajo Zmenkarije na Kanalu A. Od leta 2005 pa na RTV Slovenija vodi alternativno glasbeno oddajo Aritmija._NEWLINE_Zaigrala je v nekaj pomembnih britanskih in drugih televizijskih serijah. Njena najvidne\xc5\xa1ja vloga do sedaj je sodelovanje v filmu Martina Scorseseja Volk z Wall Streeta iz leta 2013. Zaigrala je tudi z Alom Pacinom v filmu Danny Collins.'